Jackie Chan

Chan Kong-Sang (陳港生), poznat kao Jackie Chan Sing Lung (陳成龍) ili Jackie Chan (fon. Džeki Čan) , (7. april, 1954. Hong Kong) je kineski majstor borilačkih vještina, akcioni glumac, režiser, scenarist, filmski producent. pjevač i kaskader.

Chan je poznat po svojim kung fu, akcionim filmovima, sa mnogim akrobatskim i komičnim scenama, u kojima često improvizuje upotrebljavajući razne predmete kao improvizovano oružje ili u druge svrhe. Ogromnu većinu svojih opasnih scena izvodi sam. Pojavljuje se u preko 100 filmova i jedan je od najpriznatijih azijskih glumaca. Dobio je svoju zvijezdu na Avenue of Stars, Hong Kong, kao i na Hollywood Walk of Fame.

Chan je, također, jako popularan pjevač u Aziji izdavši preko 20 albuma od 1984. godine. Pjeva na raznim jezicima, kao i u velikom broju muzičkih tema u svojim filmovima.

 Biografija 
Jackie Chan je rođen u Victoria Peaku, Hong Kong, i sin je Lee-Lee and Charlesa Chana. Jackijevo rođeno ime je Chan Kong-Sang, što znači rođen u Hong Kongu. 1960. godine, zbog građanskog rata u Kini, su emigrirali u Kanberu, Australija. Prije odlaska u Australiju Lee-Lee i Charles su radili kao sluškinja i batler za Francuskog ambasadora u Hong Kongu. Studirao je dramu u Pekinškoj operskoj školi, gdje je proveo 10 godina, i naučio kung fu i akrobatske vještine. Tu je postao prijatelj sa Sammo Hungom i Yuen Biaom, i postali su poznati kao tri brata / tri  zmaja.

Po završetku školovanja, jedno vrijeme je živio u Australiji sa roditeljima, gdje je radio na građevini. Vratio se u Hong Kong, i počeo raditi kao kaskader na nekim filmovima, uključujući i film U zmajevom gnijezdu sa Bruce Leeom. Nakon toga uslijedila je i prva glumačka uloga u komediji za odrasle “Sve u porodici”, što je bio i jedini film u njegovoj karijeri u kojem nije bilo vratolomnih scena i scena borbe. Prvi međunarodni uspjeh ostvario je 1978. godine sa filmom Pijani Šaolin.

 1980-te 
Chan je oženio tajvansku glumicu Lin Feng-Jiao (kineski: 林鳳嬌), 1983. godine. Dobili su sina Jaycee Chana (i kao Jo-Ming) 1982. godine, iako Chan u svojoj biografiji navodi da je Jaycee rođen 1984.

Pošto su dvije njegove obožavateljice iz Japana pokušale ubistvo nakon njegovog braka, Chan je odlučio držati porodicu dalje od očiju javnosti. Zbog toga Tajvanci optužuju Chana da je kriv za rani završetak glumačke karijere njegove supruge.

U ranim 1980-im je pokušao proboj na američko tržište, filmovima Battle Creek Brawl, Cannonball trka, Cannonball trka 2 i Zaštitnik.

U periodu 1983-1985, došlo je do saradnje između Chana, Hunga i Biaoa, u kojoj su nastali jako uspješni filmovi (Projekat A, Pobjednici i grešnici, Hrana na točkovima i drugi).

Poznato je da Chan radi većinu svojih kaskaderskih scena, koje uvježbava sa drugim kaskaderima. 1983. godine osniva Jackie Chanov kaskaderski tim, što mu je omogućilo da vježba i radi sa provjerenom ekipom majstora borilačkih vještina, sa kojima se s vremenom može bolje i upoznati. Zbog njegovih kaskaderskih scena teško mu je naći osiguravajuću kuću, posebno u SAD-u, gdje mu ugovori ograničavaju opasne kaskaderske scene.

Ušao je u Ginisovu knjigu rekorda, kao glumac koji je uradio najviše kaskaderskih scena. Mogao je, također, zaraditi i rekord sa najviše pokušaja snimanja jedne scene, sa preko 2.900 (u filmu Gospodar zmaja), ali taj rekord nije priznat.

Bio je povrijeđen nebrojeno puta, pa su povremeno uz odjavnu špicu filma prikazivane propale scene. Zamalo je poginuo snimajući Božiji oklop (1985), kada je, u relativno laganoj sceni, pao sa drveta i zaradio frakturu lobanje.

80-te su bile godine kada je Chan odustao od klasičnih kung fu filmova, ulazeći u period modernih kaskaderskih, često spektakularnih, scena. U filmovima je nastojao razbiti stereotip koji su izgradili Bruce Lee i njegovi imitatori o likovima visokih moralnih načela, uvijek maksimalno pozitivni. Chanovi likovi nerijetko izgledaju kao pomalo glupavi obični likovi koji su često u milosti svojih prijatelja. Ipak i njegovi  likovi na kraju redovno pobjede.

 1990-te 
U 1990-im je već bio poznat u Aziji, ali je želio uspjeh u Hollywoodu. Ipak je odbio dvije ponude, u kojima su mu nuđene uloge negativca.Sylvester Stallone mu je nudio ulogu u filmu Razarač (kasnije glumio Wesley Snipes), a druga je bila ponuda u filmu Smrtonosno oružje 4 (koju je prihvatio Jet Li).

1994. godine nagrađen je od MTV-a, za doprinos akcionim filmovima, a godinu poslije je snimio i film Gužva u Bronxu, sa kojim je napravio služben debi na tržišta Sjeverne Amerike što mu je omogućilo proboj u Hollywood. Slijedio je noovi uspjeh u filmu Gas do daske sa Chris Tuckerom, 1988. Također je stvorio uspješnu animiranu seriju Avanture Jackie Chana.

 2000-te 
Nastavio je holivudski uspjeh sa filmovima Šangajsko podne, Šangajski vitezovi i Gas do daske 2. 2004. godine ponovo snima film za azijsko tržište (Nova policijska priča) i nedavni Rob-B-Hood u kojem glumi kriminalca koji kidnapuje bebu.
mini|desno|280p|Chanova zvijezda na Aveniji zvijezda, Hong Kong

U toku je projekat Gas do daske 3 u kojem Chan i Chris Tucker putuju u Pariz, a potom namjerava snimiti film sa Jet Liem. Također je pomogao u stvaranju igre za PlayStation, bazirane na njegovom liku, za koju je i posudio glas.
Neumoran je u humanitarnom radu, te je 2006. godine izjavio da će, nakon smrti, donirati polovinu svoje imovine u humanitarne svrhe.

 Diskografija 

U Hong Kongu i širom Azije Jackie Chan je vrlo popularan i uspješan pjevač. Muzikom se profesionalno počeo baviti 1980. godine. Pjeva na raznim jezicima i često pravi muziku za svoje filmove (FM).

 Albumi 
 Love Me, (1984)
 Thank You, (1984)
 A Boy's Life, (1985)
 Shangrila, (1986)
 Jackie Chan Sing Lung, (1986)
 No Problem, (1987)
 Giant Feelings, (1988)
 The Best of JC (Version 2), (1988)
 The Best of JC, (1988)
 Sing Lung, (1988)
 See You Again, (1989)
 Police Story 3 ( FM), (1992)
 First Time, (1992)
 Drunken Master 2 ( FM), (1994)
 Japanese Release, (1995)
 Best of Movie Themes, (1995)
 Thunderbolt ( FM ), (1995)
 Dragon's Heart, (1996)
 Mr. Nice Guy ( FM), (1997)
 Mulan (FM), (1998)
 Rush Hour ( FM), (1998)
 Who Am I? ( FM), (1998)
 Best of JC, (1999)
 Gorgeous ( FM), (1999)
 Asian Pop Gold, (2000)
 The Accidental Spy ( FM), (2001)
 With All One's Heart, (2002)
 Jackie Chan Greatest Hits, (2005)
 Rob - B - Hood ( FM ), (2006)

 Povrede 

I pored toga što je izvođenje kaskaderskih scena postalo zaštitni znak Jackie Chana, brojne povrede, koje je s godinama stekao, onemogućavaju ga u mnogim prilikama. Pokušava izbjegavati scene u kojima može zadobiti povredu glave, zbog skoro fatalne povrede tokom snimanja filma Božiji oklop. Članak lijeve noge je lomio toliko puta, da nije u stanju izvesti normalan skok, prebacujući većinu težine na desnu nogu, prilikom skoka. Tokom godina bio je primoran da koristi dublera u brojnim prilikama.
Također je iščašio karlicu i lomio prste, stopala, nos, obje jagodične kosti, kukove i lomio vrat i rebra u više navrata.

 Chanova imena 
U "Pekinškoj operskoj školi" je koristio ime Yuen Lo, kao znak poštovanja prema učitelju Yu Jim-Yuen-u. Također je koristio ime Chen Yueng Lung. Ime Jacie je zaradio u Australiji. Radeći dugo vremena uz kolegu po imenu Jack, ostale kolege su ga počele zvati "Little Jack" (mali Jack), a kasnije skraćeno Jacky. Kasnije je promijenio ime u Jackie i snimio film "Velika gužva", nakon kojeg više nije mijenjao umjetničko ime. Kinesko ime je mijenjao "Fong Si Lung" (očevo prezime je originalno Fong). Također je koristio "Sing Lung" (što znači "već zmaj" u pokušaju da izađe iz sjene Bruce Leea).

 Vanjski linkovi 

 Jackiechan.com  Službana stranica Jackie Chana
 JackieChanKids.com
 Detaljna biografija o Chanu
 Jackie Chan u RottenTomatoes.com 

 Dobrotvorni rad Jackie Chana

Kategorija:Biografije, Hong Kong
Kategorija:Kineski glumci
Kategorija:Kineski pjevači
Kategorija:Kineski režiseri
Kategorija:Kung fu
Kategorija:Rođeni 1954.
Kategorija:Biografije, Victoria Peak
Kategorija:Živi ljudi